Source: https://beta.e-justice.europa.eu/169/SK/defendants_criminal_proceedings?SLOVAKIA&action=printAllMS&clang=&member=1&useContId=55740
Timestamp: 2020-01-18 04:14:29+00:00

Document:
The following is a summary of the normal stages in the criminal process in the Slovak Republic:
The pre-trial process consists of the following stages:
Prior to criminal prosecution;
Investigation (preparatory proceedings).
The trial process consists of the following stages:
Preliminary review and examination of the indictment;
Main trial;
Appeal to the Supreme Court;
Reopening of the case and other legal options;
Execution process that is carrying out the sentence.
2 – My rights during the investigation process
Launching of an investigation and bringing charges
Questioning of the defendant
Detention and arrest (including the European Arrest Warrant)
Being taken into custody and release
Course of the investigation
Completion of the investigation
1 – Ako získať právnu pomoc
Ak sa určitým spôsobom podieľate na trestnom konaní, je veľmi dôležité získať právnu pomoc. Z týchto informačných stránok sa dozviete, kedy a za akých okolností ste oprávnený byť právne zastúpený. Rovnako vám tieto stránky objasnia povinnosti vášho právnika. Zároveň táto informačná stránka obsahuje informácie o tom, ako nájsť právnika a ako sa pokryjú jeho náklady, ak si ich nemôžete dovoliť.
Čo je právo na obhajobu?
Ústava SR, Európsky dohovor o ochrane ľudských práv a základných slobôd, ako aj Trestný poriadok garantujú každému, proti komu sa vedie trestné konanie právo na obhajobu, to znamená právo obhajovať sa sám alebo prostredníctvom obhajcu.
Obhajcom môže byť len advokát zapísaný v zozname advokátov Slovenskej advokátskej komory. Je to vždy osoba, ktorá má právnické vzdelanie.
Váš obhajca je vám povinný poskytnúť odbornú právnu pomoc. Je oprávnený podávať za vás návrhy, žiadosti, odvolania, zaobstarať a predkladať dôkazy alebo nazerať do spisu. Je oprávnený osobne sa zúčastniť vyšetrovania a pojednávania, kedy sa s ním môžete radiť. Ak ste vo väzbe, môžete s obhajcom hovoriť osamote.
Ak bolo proti vám vznesené obvinenie, máte právo zvoliť si obhajcu tak, že ho písomne splnomocníte. Ak neviete, akú obobu máte splnomocniť, Slovenská advokátska komora vedie zoznam advokátov na svojej webovej stránke.
Každý má právo na poskytnutie právnych služieb, o ktoré môže požiadať ktoréhokoľvek advokáta. Ak sa vám nedarilo splnomocniť žiadneho obhajcu, ktorý vás bude obhajovať, môžete požiadať Slovenskú advokátsku komoru o pomoc. Komora vám ponúkne vhodného advokáta, ktorý vám musí poskytnúť právne poradenstvo. Kontakt na Slovenskú advokátsku komoru nájdete tu.
Čo je to povinná obhajoba?
V niektorých zákonom stanovených prípadoch musíte byť povinne zastúpený obhajcom. Trestný poriadok ukladá povinnosť mať obhajcu, napr. ak:
ste vo väzbe,
ste vo výkone trestu odňatia slobody, alebo na pozorovaní v zdravotníckom ústave,
ste pozbavený spôsobilosti na právne úkony alebo vaša spôsobilosť na právne úkony je obmedzená,
máte menej ako 18 rokov,
ste stíhaný za obzvlášť závažný zločin a pod.
Ak nie ste v týchto prípadoch zastúpený obhajcom, určí sa vám lehota, aby ste si ho zvolili. Ak si ho nezvolíte, bude vám ustanovený súdom. Ak máte takto ustanoveného obhajcu a vy splnomocníte iného obhajcu, súd ustanoveného obhajcu zruší.
Ak ste vo väzbe, máte právo kontaktovať obhajcu prostredníctvom telefónu alebo poštou.
Platba za právnika
Obhajca vás v trestnom konaní zastupuje za odmenu. Zároveň má právo na náhradu hotových výdavkov, napr. na cestovanie, telefonovanie, fotokópie zo spisu a pod.
S obhajcom si môžete výšku odmeny dohodnúť. Ak sa nedohodnete, patrí advokátovi tzv. tarifná odmena podľa vyhlášky Ministerstva spravodlivosti SR o odmenách a náhradách advokátov.
Ak preukážete, že nemáte dostatok peňažných prostriedkov na zaplatenie odmeny obhajcu, máte právo na bezplatnú obhajobu. Môžete žiadať, aby vám súd ustanovil obhajcu, ktorého odmenu uhradí štát.
Ak vám bol obhajca ustanovený súdom a nebolo vám priznané právo na bezplatnú obhajobu, odmenu obhajcovi uhradí štát. Ak však budete v trestnom konaní uznaný za vinného zo spáchania trestného činu, vyplatenú odmenu bude od vás štát vymáhať.
Európsky dohovor (v anglickom jazyku)
Zákon o advokácii (v anglickom jazyku)
2 – Moje práva počas vyšetrovania trestného činu
3 – Moje práva počas súdneho konania
Ak dôkazy získané vyšetrovaním odôvodňujú, aby sa vašim prípadom zaoberal súd, podá prokurátor na súd obžalobu, pokiaľ nerozhodne inak.
Ktorý súd sa bude mojím prípadom zaoberať?
Hlavné pojednávanie vykonáva okresný súd. V zložitých prípadoch (napr. ak sú obžalovaní poslanci, členovia vlády, ak ide o korupciu, zločinecké a teroristické skupiny atď.), vykonáva pojednávanie Špecializovaný trestný súd. Viac informácií nájdete tu. Na Slovensku nerozhoduje porota, ale samosudca alebo senát 3 zložený z 3 sudcov podľa závažnosti trestného činu.
Čo je predbežné prerokovanie obžaloby?
Súd preskúma obžalobu v celom rozsahu, najmä zákonnosť postupu orgánov v prípravnom konaní, zákonnosť dôkazného materiálu, záujem uzavrieť s prokurátorom dohodu o vine a treste a pod. Môžete navrhovať ďalšie dôkazy a ak ste vo väzbe žiadať o prepustenie. Súd vráti obžalobu prokurátorovi, ak zistí vážne pochybenia. V opačnom prípade nariadi termín hlavného pojednávania, prípadne trestné stíhanie zastaví, preruší, postúpi vec inému orgánu a pod.
Hlavné pojednávanie je verejné. Verejnosť môže byť vylúčená, ak by sa tým ohrozilo bankové, obchodné alebo telekomunikačné tajomstvo, verejný poriadok, totožnosť agenta a pod. Vás a vášho obhajcu nemožno z hlavného pojednávania vylúčiť. Sudca vás však môže vylúčiť z pojednávacej miestnosti, ak rušíte poriadok. Rozsudok sa vyhlasuje vždy verejne.
Môže sa obžaloba meniť počas súdneho konania?
Prokurátor nemôže meniť obžalobu po podaní na súd, môže ju len vziať späť. Súd rozhoduje len o skutku, ktorý je opísaný v obžalobe. Váš skutok však môže posúdiť ako iný trestný čin, ako ho posúdil prokurátor, o čom vás musí ešte pred skončením dokazovania upozorniť a dať vám lehotu aspoň 5 dní na prípravu obhajoby.
Aké sú následky priznania sa?
Po začatí pojednávania máte právo urobiť vyhlásenie, že ste vinný alebo nevinný. Ak priznáte vinu, súd vykonáva len dôkazy potrebné pre rozhodnutie o treste, resp. o náhrade škody.
Aké mám práva počas súdneho konania?
Máte právo (nie povinnosť) byť prítomný na hlavnom pojednávaní. Súd môže uskutočniť pojednávanie bez vás, ak s tým súhlasíte alebo sa odmietnete pojednávania zúčastniť, alebo z dôvodov uvedených v zákone, uvedené platí aj pre odvolacie konanie. Ďalej máte právo na tlmočníka, na obhajcu, právo vypovedať alebo nevypovedať, pričom môžete klamať. Ak ste cudzincom, nemáte právo vypovedať, resp. zúčastniť sa na pojednávaní prostredníctvom tzv. videokonferencie. Toto právo má len svedok, resp. obžalovaný, ak je obava z ohrozenia jeho života a zdravia.
Aké mám práva pri dokazovaní?
Vyšetrovacie orgány sú povinné obstarávať dôkazy a navrhovať ich súdu. Máte právo navrhovať dôkazy na svoju obhajobu, pričom môžete využiť služby súkromného detektíva. Ak vás súd oslobodí máte právo na náhradu nákladov s tým spojených. Súd prihliada len na dôkazy získané v súlade so zákonom.
Obžalovaných, svedkov, znalcov vypočúva na pojednávaní prokurátor. Váš obhajca alebo vy im môžete klásť otázky. Svedkov, ktorých ste navrhli vypočúva váš obhajca alebo vy. Máte právo namietať spôsob výsluchu, napr. neprípustnosť otázok a právo sa vyjadriť ku všetkým dôkazom, napr. svedkom, znaleckým posudkom, vecným a listinným dôkazom alebo zvukovým záznamom.
Mám právo záverečnej reči?
Po skončení dokazovania vám súd umožní predniesť záverečnú reč. Po záverečnej reči prokurátora môže prehovoriť napr. poškodený, váš obhajca a pod. Vy prednášate záverečnú reč vždy ako posledný. Môžete sa vyjadrovať napr. k obžalobe, vykonaným dôkazom, ku skutku, ktorý sa vám kladie za vinu, k poľahčujúcim okolnostiam, k trestu. Záverečnú reč môže súd prerušiť len vtedy, ak nesúvisí s vašim prípadom. Po skončení záverečných rečí máte právo na posledné slovo, počas ktorého vás nemožno prerušovať.
Ako môže súd rozhodnúť?
Súd rozhodne rozsudkom, či vás uznáva vinným alebo vás spod obžaloby oslobodí.
Súd vás oslobodí, ak:
bolo zistené, že skutok sa nestal,
nebolo dokázané, že ste skutok spáchali,
vaše konanie nie je trestné,
došlo k premlčaniu a pod.
Ak vás súd uzná za vinného zo spáchania trestného činu, súčasne rozhodne o treste alebo ochrannom opatrení, prípadne o povinnosti nahradiť škodu poškodenému.
Súd môže rozhodnúť inak, podobne ako prokurátor pri skončení vyšetrovania.
Aký trest mi môže uložiť?
Trest odňatia slobody – podľa závažnosti trestného činu – najviac na doživotie. Trest smrti je vylúčený. Ak vám súd uloží trest neprevyšujúci 2, resp. 3 roky, môže vám uložiť podmienečný odklad výkonu trestu odňatia slobody s probačným dohľadom alebo bez neho, , pričom určí dobu od 1 do 5 rokov, počas ktorej musíte viesť riadny život. Ak nesplníte súdom uložené povinnosti alebo obmedzenia, musíte nastúpiť do väzenia.
Trest domáceho väzenia za prečin až na 1 rok. Musíte sa zdržiavať vo svojom bydlisku a viesť riadny život. Ak uložené podmienky súdu porušíte, musíte nastúpiť do väzenia.
Trest povinnej práce od 40 do 300 hodín za prečin a len s vašim predchádzajúcim súhlasom. Prácu vykonávate vo svojom voľno čase bez nároku na odmenu.
Peňažný trest; trest prepadnutia majetku; trest prepadnutia veci za úmyselné trestné činy, ktorými ste získali majetkový prospech alebo prípadne spôsobili veľkú škodu. Peňažný trest možno uložiť od 160 EUR do 331 930 EUR. Prepadnutie majetku postihuje celý váš nelegálne získaný majetok. Prepadnutie veci možno uložiť napr. ak ste vec použili na spáchanie trestného činu.
Trest zákazu činnosti od 1 do 10 rokov, ktorým sa vám zakazuje vykonávať určité povolanie, zamestnanie, funkciu alebo inú činnosť (napr. viesť motorové vozidlo), pri ktorej ste spáchali trestný čin.
Trest zákazu pobytu vám zakazuje zdržiavať sa na určenom mieste v lehote od 1 do 5 rokov.
Trest zákazu účasti na verejných podujatiach od 1 do 10 rokov, ktorým sa vám zakazuje účasť na športových, kultúrnych alebo iných verejných podujatiach, pri ktorých ste spáchali trestný čin.
Trest straty čestných titulov a vyznamenaní, ktorým strácate vyznamenania a iné čestné tituly udelené podľa osobitných predpisov, ak ste odsúdený za obzvlášť závažný zločin na trest odňatia slobody prevyšujúci 5 rokov.
Trest straty vojenskej a inej hodnosti, ak ste odsúdený za úmyselný trestný čin na trest odňatia slobody najmenej na 2 roky bez podmienečného odkladu jeho výkonu a súčasne ste držiteľom vojenskej alebo inej hodnosti.
Trest vyhostenia z územia Slovenskej republiky možno uložiť od 1 do 15 rokov, ak to vyžaduje bezpečnosť osôb, majetku alebo iný verejný záujem, len ak nie ste občanom SR, iného členského štátu EÚ, zmluvného štátu Dohody o Európskom hospodárskom priestore alebo ak Vám nebol udelený azyl. Vyhostiť vás nemožno do štátu, kde je ohrozená vaša osobná sloboda alebo život kvôli rase, národnosti, náboženstvu, politickému presvedčeniu a pod. Viac informácií nájdete tu.
Práva poškodeného počas súdneho konania?
Poškodený môže:
žiadať, aby vám súd v rozsudku uložil povinnosť nahradiť mu škodu,
navrhovať a predkladať dôkazy a nazerať do spisu,
byť prítomný na pojednávaní vrátane odvolacieho konania,
klásť obžalovaným, svedkom, znalcom otázky,
vyjadrovať sa k dôkazom,
predniesť záverečnú reč,
odvolať sa a pod.
Budú zohľadnené informácie z môjho registra trestov?
Zoznam slovenských súdov
4 – Moje práva po rozhodnutí súdu
Proti rozsudku prvostupňového súdu sa môžete odvolať hneď po jeho vyhlásení na pojednávaní, inak v lehote 15 dní od jeho vyhlásenia. Ak ste neboli prítomný pri vyhlásení rozsudku, odvolanie treba podať v lehote 15 dní od doručenia písomného rozsudku na súde, ktorý rozsudok vydal. Odvolanie môžete oprieť o nové skutočnosti a dôkazy. Môžete uviesť, či napádate celý rozsudok alebo len jeho časť.
Ak súd prvého stupňa rozhodol inak ako rozsudkom, môžete podať sťažnosť proti takému rozhodnutiu v lehote 3 dní od oznámenia.
Aké sú následky odvolania?
Ak sa odvoláte, rozsudok nie je právoplatný a vykonateľný až do rozhodnutia odvolacieho súdu. Ak ste boli rozsudkom odsúdený, hľadí sa na vás ako na nevinného a ak vám bol uložený napr. nepodmienečný trest odňatia slobody, nemusíte nastúpiť do väzenia.
Súd prvého stupňa doručí odvolanie ostatným stranám, ktoré sa môžu písomne vyjadriť. Následne prvostupňový súd predloží spis odvolaciemu súdu (okresný súd krajskému súdu, Špecializovaný trestný súd Najvyššiemu súdu SR), ktorý preskúma zákonnosť a správnosť napadnutého rozsudku, resp. postup súdu prvého stupňa.
Dokedy musí odvolací súd rozhodnúť?
Neexistuje zákonná lehota na rozhodnutie odvolacieho súdu o odvolaní. Dĺžka závisí od skutkovej a právnej zložitosti vášho prípadu. Odvolací súd musí preštudovať celý spis a oboznámiť sa s dôvodmi odvolania. Máte však právo, aby bola vaša vec prerokovaná v primeranej lehote. Ak odvolací súd nekoná, môžete podať na tento súd sťažnosť pre nečinnosť, prípadne sťažnosť na Ústavný súd SR a napokon na Európsky súd pre ľudské práva v Štrasburgu.
Čo ak v čase odvolania budem vo väzbe?
Väzba nemá vplyv na odvolacie konanie. Proti rozhodnutiu odvolacieho súdu o vašej väzbe nemôžete podať sťažnosť.
Ako prebieha odvolacie konanie?
Odvolací súd podá správu o stave vášho prípadu, prednesie napadnutý rozsudok, obsah odvolania, oboznámi o vykonaných dôkazoch a úkonoch súdu prvého stupňa a vyšetrovacích orgánov. Odvolací súd dokazovanie v zásade nevykonáva, okrem tých dôkazov, ktoré považuje za nevyhnutné pre vydanie rozhodnutia. Nemáte možnosť opätovne vypovedať, súd nevypočúva svedkov, nevykonáva listinné a vecné dôkaz a pod. Odvolací súd len preskúma správnosť postupu a rozhodnutia súdu prvého súdu.
Máte právo predniesť konečný návrh, ktorým navrhujete, ako by mal odvolací súd rozhodnúť. Keďže nejde o záverečnú reč, nemali by ste sa opätovne vyjadrovať k dôkazom, k skutkom alebo ich právnemu posúdeniu a pod. V praxi však odvolacie súdy umožňujú obžalovanému vyjadriť sa aj k týmto okolnostiam, najmä ak ide o doplnenie odvolania o nové skutočnosti.
Ako rozhodne odvolací súd?
Odvolací súd odvolanie zamietne, ak ste ho podali po lehote, alebo ak považuje rozsudok súdu prvého stupňa za správny a zákonný. Takéto rozhodnutie je právoplatné a vykonateľné. Ak vám bol uložený napr. nepodmienečný trest odňatia slobody, musíte nastúpiť do väzenia.
Odvolací súd napadnutý rozsudok zruší, ak súd prvého stupňa porušil vaše právo na obhajobu alebo ak neúplne zistil, či ste spáchali skutok, ktorý sa vám kladie za vinu.
Ak napadnutým rozsudkom súd prvého stupňa porušil Trestný zákon, uložil neprimerane prísny alebo mierny trest a pod, v takom prípade odvolací súd:
vráti prípad súdu prvého stupňa, aby ho znovu prejednal a rozhodol. Súd prvého stupňa vykoná úkony a dôkazy, ktoré mu nariadi odvolací súd a následne vydá rozhodnutie. Toto rozhodnutie môžete opätovne napadnúť odvolaním.
vlastným rozsudkom zmení rozsudok súdu prvého stupňa, pričom vás môže napr. oslobodiť spod obžaloby, uložiť trest v inej dĺžke a pod. Toto rozhodnutie je konečné. Ak ste boli súdom prvého stupňa spod obžaloby oslobodený, odvolací súd vás môže uznať za vinného, ak podal odvolanie prokurátor. To znamená, ak sa proti rozsudku súdu prvého stupňa neodvolá aj prokurátor, odvolací súd vám nemôže sprísniť rozsudok.
Môžem sa proti rozhodnutiu odvolacieho súdu odvolať?
Proti konečnému rozhodnutiu odvolacieho súdu sa nemôžete odvolať.
Môžete podať dovolanie na Najvyššom súde alebo navrhnúť obnovu konania, ale konečné rozhodnutie je právoplatné a vykonateľné. Ak vám bol uložený napr. nepodmienečný trest odňatia slobody, musíte nastúpiť do väzenia.
Dovolanie môžete podať v lehote 3 rokov od doručenia písomného konečného rozhodnutia a to na súd, ktorý rozhodoval v prvom stupni. Dovolanie môžete podať len z dôvodov vymenovaných v zákone.
Môžete podať návrh na povolenie obnovy konania, ak po skončení procesu vyšli najavo nové dôkazy, ktoré počas procesu neboli známe a sú tak významné, že by mohlo dôjsť k zmene konečného rozhodnutia.
Mám právo na náhradu škody?
Ak ste boli spod obžaloby oslobodený alebo bolo trestné stíhanie zastavené, máte právo na náhradu škody, ktorá vám trestným konaním vznikla, najmä na náhradu skutočnej škody (napr. náklady na obhajcu), straty príjmu (napr. strata zamestnania), ale aj náhradu nemajetkovej ujmy (napr. za väzbu). Právo si uplatníte tak, že podáte na príslušný orgán návrh na predbežné prerokovanie vášho nároku. Ak vám orgán škodu nenahradí, môžete podať žalobu na súd. Naopak, ak ste boli uznaný za vinného, budete musieť sám nahradiť náklady trestného konania, najmä náklady na väzenie.
Ak som z iného členského štátu, môžu ma po procese poslať späť?
Budú informácie o rozsudku zaevidované v registri trestov?
Ak ste boli spod obžaloby oslobodený, alebo bolo trestné stíhanie proti vám zastavené, nebudete mať v registri trestov žiadny záznam. Ak ste boli uznaný za vinného zo spáchania trestného činu, v registri trestov sa tieto informácie evidujú 100 rokov od vášho narodenia, pričom si ich môžu vyžiadať rôzne štátne orgány, napr. na účely ďalšieho trestného konania a zároveň ich môžu poskytnúť orgánom iných členských štátov.
Najvyšší súd SR (v anglickom jazyku)
Ústavný súd SR (v anglickom jazyku)
Európsky súd pre ľudské práva (v anglickom jazyku)
5 – Dopravné priestupky
Čo je to priestupok?
Priestupok je zavinené konanie, ktoré:
porušuje alebo ohrozuje záujem spoločnosti,
je za priestupok výslovne označené v zákone o priestupkoch,
nejde o iný správny delikt alebo o trestný čin.
Ide o menej závažné protiprávne konanie, ako je trestný čin a je prerokúvané v správnom konaní.
Svojím konaním sa môžete dopustiť napr. dopravných priestupkov, ak:
vediete vozidlo bez vodičského oprávnenia,
vediete vozidlo pod vplyvom alkoholu alebo drog,
vediete vozidlo vyššou rýchlosťou ako povoľuje zákon,
ujdete z miesta dopravnej nehody,
spôsobíte dopravnú nehodu a pod.
Kto sa zaoberá priestupkami?
Priestupkové konanie vedú rôzne štátne alebo samosprávne orgány, najmä:
orgány policajného zboru, najmä ak ide o dopravné priestupky, spravidla ide o okresný dopravný inšpektorát,
orgány železničnej polície,
obecné úrady,
colné úrady a pod.
Správny orgán najskôr objasní spáchanie priestupku, následne začne priestupkové konanie, vytýči termín ústneho pojednávania, kde sa celá záležitosť prerokuje a vydá sa rozhodnutie o vine obvineného z priestupku alebo o zastavení priestupkového konania.
Ako môže správny orgán rozhodnúť?
Správny orgán priestupkové konanie zastaví, ak zistí, že sa priestupok nestal, alebo ste ho nespáchali vy a pod.
Správny orgán môže rozhodnúť, že ste vinný z priestupku, pričom môže upustiť od uloženia sankcie, alebo podľa závažnosti priestupku uloží niektorú z týchto sankcií:
pokutu do 33 EUR, za dopravné priestupky až do výšky 1 300 EUR,
zákaz činnosti do 5 rokov (napr. viesť vozidlo),
prepadnutie veci, ak bola použitá na spáchanie priestupku a pod.
Môžem sa proti rozhodnutiu správneho orgánu odvolať?
Áno, odvolanie sa podáva v lehote 15 dní od oznámenia rozhodnutia na správny orgán, ktorý rozhodol. O odvolaní rozhoduje nadriadený orgán, ktorý preskúma správnosť a zákonnosť rozhodnutia podriadeného orgánu.
Ak považujete rozhodnutie nadriadeného orgánu za nesprávne, môžete podať žalobu na súd, ktorý preskúma zákonnosť rozhodnutí správnych orgánov.
Ak som z iného členského štátu EÚ, môžem byť postihnutý v priestupkovom konaní?
Za spáchanie priestupku nesie zodpovednosť každý, kto priestupok spáchal na území SR.
Ako sa riešia menšie dopravné priestupky?
Niektoré priestupky (najmä dopravné priestupky, napr. prekročenie povolenej rýchlosti, nesprávne parkovanie) sa riešia na mieste v blokovom konaní, uložením pokuty (maximálne do výšky 1.000 EUR), prípadne napomenutím. Týmto spôsobom správny orgán postupuje len vtedy, ak bol priestupok spoľahlivo zistený a vy ste ochotný pokutu zaplatiť. Proti tomuto rozhodnutiu sa nemôžete odvolať. Ak s týmto postupom nesúhlasíte, začne sa priestupkové konanie (pozri vyššie).
Ak však s týmto postupom súhlasíte, ale nemôžete pokutu zaplatiť na mieste (nemáte hotovosť), vydá vám správny orgán blok na pokutu nezaplatenú na mieste a poučí vás, ako pokutu zaplatiť (spravidla do 15 dní), rovnako vás poučí o následkoch nezaplatenia (ak nezaplatíte pokutu, odníme sa vám vodičské oprávnenie).
Sú priestupky evidované v registri trestov?
Dopravná polícia vedie evidenciu vodiča, v ktorej sa archivujú okrem osobných údajov vodiča aj informácie o priestupkoch a trestných činoch spáchaných porušením pravidiel cestnej premávky.

References: súd 
 súd 
 súd 
 súd 

Súd 
 Súd 
 Súd 
 súd 
 Súd 
 súd 
 Súd 
 súd 
 súd 
 súd 

Súd 

Súd 
 súd 

Súd 
 súd 
 súd 
 súd 

Súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 Súd 
 súd 
 súd 
 súd 
 súd 
 súd 
 súd